Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: i) amennyiben ökológiai gazdálkodást folytat, a mezőgazdasági termékek előállításáról, forgalmazásáról és jelöléséről rendelkező 140/1999. (IX. 3.) Korm. rendelet, valamint annak részletes szabályairól szóló 2/2000. (I. 18.)
Paragraph Index: 182

(1) A 2. számú melléklet, biodízel olaj esetében az 5. számú melléklet szerinti támogatási igénylőlapot — öntözési támogatás igénylése esetén a 4. § (1) bekezdés c) pontban előírt vízjogi engedély és az 5. § i) és k) pontjában előírt igazolások becsatolásával — legkésőbb a tárgyév novem- 2001/25. szám ber 30-áig lehet a nyilvántartásba vételt végző lakóhely/telephely szerinti megyei földművelésügyi hivatalhoz benyújtani. Az igénylőlaphoz mellékelni kell az 5. § e) pontjában előírt saját névre szóló számlákat — illetve az integráció vagy áruhitel konstrukció keretében kötött megállapodásokat és saját névre szóló átvételi bizonylatokat —, öntözési támogatás esetében a kifizetett és saját névre szóló vízszolgáltatási számlát, vagy a területi vízügyi szakhatóság által a felhasznált vízmennyiségről kiállított igazolást. Amennyiben a támogatási igénylés nem felel meg az előírt feltételeknek (hiányos kitöltés, téves adatközlés), úgy arról az igénylőt a megyei földművelésügyi hivatal a kézhezvételtől számított tizenöt napon belül értesíti. Ha az igénylő a hiánypótlási felhívásnak a kézhezvételétől számított tizenöt napon belül nem tesz eleget, a megyei földművelésügyi hivatal az igénylést elutasítja.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes